CELEX: C2007/315/12
Language: sl
Date: 2007-12-22 00:00:00
Title: Zadeva C-379/05: Sodba Sodišča (prvi senat) z dne 8. novembra 2007 (predlog za sprejetje predhodne odločbe Gerechtshof te Amsterdam – Nizozemska) – Amurta S.G.P.S. proti Inspecteur van de Belastingdienst (Člena 56 ES in 58 ES – Prost pretok kapitala – Nacionalna davčna zakonodaja, ki za deleže določa oprostitev davka od dohodkov pravnih oseb – Davek na dividende – Pri viru odtegnjeni davek – Oprostitev pri viru odtegnjenega davka – Uporaba za družbe prejemnice dividend, ki imajo svoj sedež ali stalno poslovno enoto v državi članici, ki določa oprostitev, in katerih deleži so oproščeni davka od dohodkov pravnih oseb – Zavrnitev uporabe oprostitve pri viru odtegnjenega davka za dividende, izplačane družbi prejemnici dividend, ki v navedeni državi članici nima niti svojega sedeža niti stalne poslovne enote)

22.12.2007   
            
            
               SL
            
            
               Uradni list Evropske unije
            
            
               C 315/8
            
         Sodba Sodišča (prvi senat) z dne 8. novembra 2007 (predlog za sprejetje predhodne odločbe Gerechtshof te Amsterdam – Nizozemska) – Amurta S.G.P.S. proti Inspecteur van de Belastingdienst
   (Zadeva C-379/05) (1)
   
   (Člena 56 ES in 58 ES - Prost pretok kapitala - Nacionalna davčna zakonodaja, ki za deleže določa oprostitev davka od dohodkov pravnih oseb - Davek na dividende - Pri viru odtegnjeni davek - Oprostitev pri viru odtegnjenega davka - Uporaba za družbe prejemnice dividend, ki imajo svoj sedež ali stalno poslovno enoto v državi članici, ki določa oprostitev, in katerih deleži so oproščeni davka od dohodkov pravnih oseb - Zavrnitev uporabe oprostitve pri viru odtegnjenega davka za dividende, izplačane družbi prejemnici dividend, ki v navedeni državi članici nima niti svojega sedeža niti stalne poslovne enote)
   (2007/C 315/12)
   Jezik postopka: nizozemščina
   Predložitveno sodišče
   Gerechtshof te Amsterdam
   Stranki v postopku v glavni stvari
   
      Tožeča stranka: Amurta S.G.P.S.
   
      Tožena stranka: Inspecteur van de Belastingdienst
   Predmet
   Predlog za sprejetje predhodne odločbe – Gerechtshof te Amsterdam – Razlaga členov 56, 57 in 58 ES – Davek od dohodka pravnih oseb – Oprostitev davka, ki zadeva dividende, ki jih je družba s sedežem na nacionalnem ozemlju izplačala družbi s sedežem na istem ozemlju – Zavrnitev take oprostitve za dividende, ki jih je družba s sedežem na nacionalnem ozemlju, izplačala družbi s sedežem na ozemlju druge države članice – Vpliv dejstva, da v tej drugi državi članici v korist družbe, ki ima tam sedež, obstaja oprostitev, enakovredna davku na dividende.
   Izrek
   
               1)
            
            
               Člena 56 ES in 58 ES nasprotujeta zakonodaji države članice, ki – kadar najnižji prag udeležbe v kapitalu odvisne družbe, ki je določen v členu 5(1) Direktive Sveta 90/435/EGS z dne 23. julija 1990 o skupnem sistemu obdavčitve matičnih družb in odvisnih družb iz različnih držav članic, ni dosežen – določa pri viru odtegnjeni davek za dividende, ki jih izda družba s sedežem v tej državi članici družbi prejemnici s sedežem v drugi državi članici, pri čemer pa ta zakonodaja od tega davka oprošča dividende, izplačane družbi prejemnici dividend, ki je v prvi državi članici zavezana za plačilo davka od dohodkov pravnih oseb, ali ima v tej isti državi članici stalno poslovno enoto, kateri pripadajo deleži družbe izplačevalke dividend.
            
         
               2)
            
            
               Država članica se – da bi se izognila obveznosti izogibanja dvojnega ekonomskega obdavčenja dividend, do katerega pride zaradi izvrševanja njene davčne pristojnosti – ne more sklicevati na obstoj celotnega davčnega odbitka, ki ga enostransko druga država članica dodeli družbi prejemnici dividend s sedežem v tej zadnji državi članici, kadar prva država članica prepreči dvojno ekonomsko obdavčevanje dividend, izplačanih družbam prejemnicam s sedežem na njenem ozemlju. Če se država članica sklicuje na konvencijo, katere namen je izognitev dvojega obdavčevanja, je naloga nacionalnega sodišča ugotoviti, ali je treba v sporu o glavni stvari upoštevati to konvencijo, in, če je temu tako, preveriti, ali ta konvencija omogoča nevtralizirati učinke omejitve prostega pretoka kapitala.
            
         
      (1)  UL C 22, 28.1.2006.